**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PARAMOS TEIKIMO SMULKIOJO IR VIDUTINIO VERSLO SUBJEKTAMS KLAIPĖDOS MIESTO SAVIVALDYBĖS BIUDŽETO LĖŠOMIS TVARKOS APRAŠO PATVIRTINIMO**

2019 m. liepos 16 d. Nr. T1-244

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 16 ir 38 punktais, 16 straipsnio 2 dalies 18 punktu ir 4 dalimi, Lietuvos Respublikos smulkiojo ir vidutinio verslo plėtros įstatymo 5 straipsnio 1 dalimi, 6 straipsnio 2 punktu ir 7 straipsniu, Klaipėdos miesto savivaldybės 2019–2021 metų strateginio veiklos plano, patvirtinto Klaipėdos miesto savivaldybės tarybos 2019 m. sausio 31 d. sprendimu Nr. T-19 „Dėl Klaipėdos miesto savivaldybės 2019–2021 metų strateginio veiklos plano patvirtinimo“, Smulkiojo ir vidutinio verslo plėtros programos (Nr. 04) 1.1. uždaviniu „Kurti kokybišką ir efektyvią paramos smulkiajam ir vidutiniam verslui sistemą“ ir atsižvelgdama į Klaipėdos miesto savivaldybės tarybos 2018 m. balandžio 26 d. sprendimą Nr. T2-86 „Dėl pritarimo Klaipėdos miesto ekonominės plėtros strategijai ir įgyvendinimo veiksmų planui iki 2030 metų“, Klaipėdos miesto savivaldybės taryba nusprendžia:

1. Patvirtinti Paramos teikimo smulkiojo ir vidutinio verslo subjektams Klaipėdos miesto savivaldybės biudžeto lėšomis tvarkos aprašą (toliau – Aprašas) (pridedama).

2.  Įpareigoti Klaipėdos miesto savivaldybės administracijos direktorių per 30 dienų po šio sprendimo įsigaliojimo dienos parengti ir įsakymais patvirtinti visus dokumentus, susijusius su šio Aprašo nuostatų įgyvendinimu.

3.  Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |
|  |  |
| Teikėjas – Savivaldybės administracijos direktorius | Gintaras Neniškis |

Parengė

Tarptautinių ryšių ir ekonominės plėtros skyriaus vedėja

Jurgita Činauskaitė, tel. 41 00 53

2019-07-09